
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 154
                                                               din 27 august 2015
privind modificarea şi ulterior preluarea unui contract de concesiune

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 18275/06.08.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că, în temeiul Sentinţei civile nr. 1241/17.11.2009, pronunţată de Tribunalul Mureş, în dosarul nr. 2242/102/2006, rămasă definitivă şi irevocabilă prin neapelare, s-a înscris în cartea funciară dreptul de proprietate în favoarea numiţilor Prediger Harald – Peter şi Prediger Carmen Aneliese asupra suprafaţei indivize de 1118/1741 mp. (cota de 1118/1741) teren din terenul în suprafaţă totală de 1741 mp., înscris în C.F. nr. 57012 (transcris din C.F. 50838), sub nr. cad. 57012, situat în municipiul Sighişoara, str. Târnavei nr. 12, pe care sunt edificate construcţiile C1 - magazie şi C2 - magazie, de sub nr. cad. 57012-C1 şi 57012-C2, aflate în proprietatea societăţii Clau Com S.R.L., care le-a dobândit prin cumpărare de la societatea Siref S.R.L., care are în concesiune terenul în speţă, potrivit contractului de concesiune nr. 4/29.02.2008;

Având în vedere adresa nr. 62/16.06.2015, formulată de S.C. Siref S.R.L. şi adresa nr. 37/16.06.2015, formulată de S.C. Clau Com S.R.L., prin  care, în esenţă, solicită şi îşi exprimă acordul pentru preluarea contractului de concesiune nr. 4/29.02.2008, pentru suprafaţa indiviză de 623/1741 mp. (cota de 623/1741) teren;

Având în vedere că, în sensul celor de mai sus este necesară, în primul rând, modificarea contractului de concesiune nr. 4/29.02.2008, încheiat între Municipiul Sighişoara, în calitate de concedent şi S.C. Siref S.R.L, în calitate de concesionar, în sensul diminuării suprafeţei de teren concesionate de la 1741 mp. la suprafaţa indiviză de 623/1741 mp. (cota de 623/1741) teren;
Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;
Având în vedere prevederile Ordonanţei de Urgenţă nr. 54/2006 privind regimul contractelor de concesiune de bunuri proprietate publică, cu modificările şi completările ulterioare, precum şi prevederile Normelor metodologice de aplicare a Ordonanţei de Urgenţă nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;
Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere că, în urma modificării contractului de concesiune nu sunt afectate planurile de sistematizare şi că terenul nu mai face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;
Având în vedere Raportul de specialitate al Direcţiei Administrarea Patrimoniului, înregistrat cu nr. 18276/06.08.2015, prin care se propune modificarea şi ulterior preluarea contractului de concesiune nr. 4/29.02.2008 menţionat mai sus, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
      HOTĂRĂŞTE:
Art. 1. (1) Se aprobă modificarea contractului de concesiune nr. 4/29.02.2008, încheiat între Municipiul Sighişoara, în calitate de concedent şi S.C. Siref S.R.L., în calitate de concesionar, pe care sunt edificate construcţiile C1 - magazie şi C2 - magazie, situat în Municipiul Sighişoara, str. Târnavei, nr. 12, în sensul diminuării suprafeţei de teren concesionate de la suprafaţa de 1741 mp. la suprafaţa indiviză de 623/1741 mp. (cota de 623/1741), întrucât în temeiul Sentinţei civile nr. 1241/17.11.2009, pronunţată de Tribunalul Mureş, în dosarul nr. 2242/102/2006, rămasă definitivă şi irevocabilă prin neapelare, s-a înscris în cartea funciară dreptul de proprietate în favoarea numiţilor Prediger Harald – Peter şi Prediger Carmen Aneliese asupra suprafaţei indivize de 1118/1741 mp. (cota de 1118/1741) teren.
(2) Urmare a diminuării suprafeţei de teren concesionate, obiectul contractului de concesiune îl va

constitui suprafaţa indiviză de 623/1741 mp. (cota de 623/1741) teren din terenul în suprafaţă totală de 1714 mp., situat în Municipiul Sighişoara, str. Târnavei, nr. 12, înscris în C.F. nr. 57012 (transcris din C.F. 50838), sub nr. cad. 57012, pe care sunt edificate construcţiile C1 - magazie şi C2 - magazie, de sub nr. cad. 57012-C1 şi 57012-C2, în vederea extinderii, reamenajării şi modernizării construcţiilor.
(3) Redevenţa se va diminua prin recalculare în mod corespunzător.

(4) Restul clauzelor contractuale rămân neschimbate.

(5) Modificarea contractului de concesiune se va face prin act adiţional, începând cu data de 01.09.2015.

Art. 2. (1) Se aprobă preluarea, începând cu data de 01.10.2015, a contractului de concesiune nr. 4/29.02.2008, aşa cum va fi modificat potrivit celor prevăzute la art. 1 din prezenta hotărâre, încheiat între Municipiul Sighişoara, în calitate de concedent şi S.C. Siref S.R.L., în calitate de concesionar, având ca obiect preluarea în concesiune a suprafaţei indivize de 623/1741 mp. (cota de 623/1741) teren din terenul în suprafaţă totală de 1714 mp., situat în Municipiul Sighişoara, str. Târnavei, nr. 12, înscris în C.F. nr. 57012 (transcris din C.F. 50838), sub nr. cad. 57012, pe care sunt edificate construcţiile C1 - magazie şi C2 - magazie, de sub nr. cad. 57012-C1 şi 57012-C2, în vederea extinderii, reamenajării şi modernizării construcţiilor, de către S.C. Clau Com S.R.L., întrucât această societate a dobândit prin cumpărare construcţiile de la S.C. Siref S.R.L.

(2) Redevenţa va fi cea stabilită prin contractul de concesiune şi se va indexa cu indicele de inflaţie.

(3) Durata rămasă a concesiunii va fi de 12 (doisprezece) ani şi 5 (cinci) luni, din durata iniţială de 20 (douăzeci) ani, cu posibilităţi de prelungire.
(4) Restul clauzelor contractuale îşi menţin valabilitatea între Municipiul Sighişoara şi S.C. Clau Com S.R.L.

Art. 3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



            Anca Bizo  
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;
  1 ex. Direcţia Economică;

  1 ex. Biroul Juridic; 

  1 ex. S.C. Siref S.R.L.;
  1 ex. S.C. Clau Com S.R.L.
12 ex.
A.B.

